b'\n_START_ARTICLE_\nAukodanik (seisus)\n_START_PARAGRAPH_\nAukodanik on olnud linnakodaniku seisus._NEWLINE_Ajalooliselt on aukodanik olnud Eestis ka linnaelanike seisus, kuna Venemaal asutati see 1832. aastal, mil Eesti kuulus Vene Keisririigi koosseisu. Taoline seisus v\xc3\xb5is olla isiklik v\xc3\xb5i p\xc3\xa4ritav. P\xc3\xa4ritavuse t\xc3\xb5ttu kasvas aukodanike arv \xc3\xbcsna suureks, t\xc3\xb5en\xc3\xa4oliselt oli neid sadu. Eestis kaotati seisused ja nende eri\xc3\xb5igused 1920. aastal._NEWLINE_Aukodanike privileegid olid vabastus pearaha maksmisest ja nekrutiks v\xc3\xb5tmisest, samuti ei tohtinud neile ihunuhtlust anda.'